দ্বিতীয়ত: গেরিলা যুদ্ধের তাত্ত্বিক কাঠামো সম্বন্ধে সামরিক নেতৃত্বের কোন ধারণাই ছিল না। কর্নেল ওসমানী, মেজর জিয়া, মেজর খালেদ ও মেজর শফিউল্লাহর মতো অন্যান্য যারা নিয়মিত সামরিক বাহিনীর অফিসার তাদের মধ্যে এমন খুব কমই ছিলেন, যারা গেরিলা যুদ্ধ কিভাবে সংগঠন ও পরিচালনা করতে হয় সে সম্বন্ধে কোন স্পষ্ট ধারণা রাখতেন। গেরিলা যুদ্ধের বিকাশের পথে বড় বাঁধা ছিল এইসব প্রচলিত অফিসার এবং তাদের প্রচলিত কায়দায় সামরিক চিন্তা-ভাবনা।